**ส่วนที่ 4 สรุปผล ข้อสังเกตและข้อเสนอแนะ**

\*\*\*\*\*\*\*\*\*\*\*\*\*

**1. สรุปผลการพัฒนาท้องถิ่นในภาพรวม**

**1.1 ความสำเร็จการพัฒนาตามยุทธศาสตร์**

1.1.1 ยุทธศาสตร์ที่ 1 ด้านโครงสร้างพื้นฐานและระบบโลจิสติกส์เชื่อมโยงกลุ่มจังหวัดกลุ่มอาเซียน+6และ GMS บรรจุโครงการเพื่อการพัฒนาท้องถิ่น (พ.ศ.2561 - 2564) เฉพาะปี พ.ศ.2562 ตามแผนจำนวน 89 โครงการ ดำเนินการจริง 44 โครงการ คิดเป็นร้อยละ 49.44

1.1.2 ยุทธศาสตร์ที่ 2 ด้านการพัฒนาสังคม และคุณภาพชีวิต การสาธารณสุข การศึกษา ศาสนาวัฒนธรรมและการกีฬา บรรจุโครงการเพื่อการพัฒนาท้องถิ่น (พ.ศ.2561-2564) เฉพาะปี พ.ศ. 2562 ตามแผนจำนวน 117 โครงการ ดำเนินการจริง 16 โครงการ คิดเป็นร้อยละ 13.68

1.1.3 ยุทธศาสตร์ที่ 3 ด้านการจัดระเบียบชุมชน สังคมและความสงบเรียนร้อย บรรจุโครงการเพื่อการพัฒนาท้องถิ่น (พ.ศ.2561-2564) เฉพาะปี พ.ศ.2562 ตามแผนจำนวน 12 โครงการ ดำเนินการจริง 4 โครงการ คิดเป็นร้อยละ 33.33

1.1.4 ยุทธศาสตร์ที่ 4 ด้านการวางแผนการส่งเสริมการลงทุน พาณิชยกรรม เกษตรกรรม แหล่งน้ำ และการท่องเที่ยว บรรจุโครงการเพื่อการพัฒนาท้องถิ่น (พ.ศ.2561-2564) เฉพาะปี พ.ศ.2562 ตามแผนจำนวน 32 โครงการ ดำเนินการจริง 6 โครงการ คิดเป็นร้อยละ 18.75

1.1.5 ยุทธศาสตร์ที่ 5 ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม บรรจุโครงการเพื่อการพัฒนาท้องถิ่น (พ.ศ.2561-2564) เฉพาะปี พ.ศ.2562 ตามแผนจำนวน 20 โครงการ ดำเนินการจริง 4 โครงการ คิดเป็นร้อยละ 20

1.1.6 ยุทธศาสตร์ที่ 6 ด้านการการเมืองและการบริหาร บรรจุโครงการเพื่อการพัฒนาท้องถิ่น (พ.ศ.2561-2564) เฉพาะปี พ.ศ.2562 ตามแผนจำนวน 32 โครงการ ดำเนินการจริง 21 โครงการ คิดเป็นร้อยละ 65.63

โครงการเพื่อการพัฒนาท้องถิ่นตามแผนพัฒนาท้องถิ่น (พ.ศ.2561-2564) (เฉพาะปี พ.ศ.2562) จำนวน 303 โครงการ ดำเนินการจริง 95 โครงการ หรือคิดเป็นร้อยละ 31.35 ของจำนวนโครงการที่ปรากฏตามแผนพัฒนาท้องถิ่น (พ.ศ.2561-2564) (เฉพาะปี พ.ศ.2562) (วันที่ 1 ตุลาคม 2561 - 30 กันยายน 2562)

**2. ข้อเสนอแนะในการจัดทำแผนพัฒนาท้องถิ่นในอนาคต**

ในการติดตามและประเมินผลแผนพัฒนาท้องถิ่น (พ.ศ.2561-2564) ประจำปีงบประมาณ พ.ศ. 2562 ในวันนี้ทางคณะกรรมการติดตามและประเมินผลแผนพัฒนาท้องถิ่น ได้กำหนดเครื่องมือที่ใช้ในการติดตามและประเมินผล คือ การสำรวจ (surveys) โดยการสุ่มส่งแบบสำรวจลงไปในพื้นที่ตำบลแม่กรณ์ จำนวน 100 ชุด แล้วนำมาสรุปข้อมูลจากแบบสำรวจดังกล่าว ซึ่งจากการสำรวจความพึงพอใจของประชาชนในพื้นที่ตำบลแม่กรณ์ ต่อผลการดำเนินงานขององค์การบริหารส่วนตำบลแม่กรณ์ ในภาพรวม จะเห็นได้ว่า ประชาชนมีความพอใจต่อผลการดำเนินงานขององค์การบริหารส่วนตำบลแม่กรณ์ ในระดับ พอใจมาก คิดเป็นร้อยละ 38.11 ระดับ พอใจ คิดเป็นร้อยละ 56.11 ระดับไม่พอใจ คิดเป็นร้อยละ 5.78 สำหรับความพึงพอใจในด้านต่าง ๆ จำนวน 9 ด้าน ด้านที่ประชาชนพึงพอใจมากที่สุดคือ ด้าน ประโยชน์ที่ประชาชนได้รับจากการดำเนินโครงการ/กิจกรรม คิดเป็นร้อยละ 45 และด้านที่ประชาชนไม่พอใจมากที่สุด คือ ด้านความโปร่งใสในการดำเนินโครงการ/กิจกรรม คิดเป็นร้อยละ 9

สำหรับการติดตามและประเมินผลแผนพัฒนาท้องถิ่น ครั้งนี้ คณะกรรมการฯ ได้เสนอความเห็น ผลจากการติดตามและประเมินผลแผนฯในปี 2562 จะเห็นว่าโครงการพัฒนาในแผนพัฒนาท้องถิ่น ปี 2562 มีทั้งหมด จำนวน 303 โครงการ ดำเนินการจริง จำนวน 95 โครงการคิดเป็นร้อยละ 31.35 ซึ่งจะเห็นได้ว่าร้อยละของโครงการพัฒนาที่ได้ดำเนินการจริงค่อยข้างต่ำ ซึ่งอาจจะเนื่องมาจาก ข้อจำกัดเรื่องงบประมาณที่มีไม่เพียงพอ แต่ความต้องการของประชาชนในพื้นที่มีมาก ผู้บริหารมีแนวทางที่จะพัฒนาอย่างต่อเนื่อง จึงทำให้เกิดโครงการพัฒนาเพื่อแก้ไขปัญหาของประชาชนในพื้นที่

นายบุญสม มะโนรพ ประธานกรรมการติดตามและประเมินผลแผนพัฒนาองค์การบริหารส่วนตำบลแม่กรณ์